《和梅镜寄韵》
宋代·何梦桂

未能生翼化鲲鱼，谁御泠风问太初。
十载青衫关洛客，半生白首楚桥书。
蹇驴岂解思长道，病鹤徒知恋旧庐。
世有二程精说易，皋比何事到横渠。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。